b'\n_START_ARTICLE_\nGran Sasso raid\n_START_PARAGRAPH_\nGran Sasso raid (ogs\xc3\xa5 ben\xc3\xa6vnt Operation Eiche) er betegnelsen for de tyske troppers befrielse af den styrtede italienske diktator ("Il Duce") Benito Mussolini den 12. september 1943 fra Gran Sasso._NEWLINE_Da de allierede havde gennemf\xc3\xb8rt landgangen i Italien p\xc3\xa5 (Sicilien 10. juli 1943, beordrede kong Victor Emmanuel Mussolini taget til fange. Under et bes\xc3\xb8g hos kongen den 25. juli blev Mussolini arresteret og f\xc3\xb8rt v\xc3\xa6k skjult i en ambulance ._NEWLINE_Hitler ville ikke lade sin kollega i stikken og kaldte den 25. juli 1943 SS Hauptsturmf\xc3\xbchrer Otto Skorzeny til sit hovedkvarter Wolfsschamze, hvor han fik til opgave at lokalisere og befri Benito Mussolini. Skorzeny, der tilh\xc3\xb8rte specialenheden Sonderverband z.b.V Friedenthal under Walter Schellenberg, blev med _NEWLINE_henblik p\xc3\xa5 denne opgave tilknyttet faldsk\xc3\xa6rmstroppernes chef, general Kurt Student.\n_START_SECTION_\nForberedelserne\n_START_PARAGRAPH_\nSammen med sin n\xc3\xa6stkommanderende Karl Radl tog Skorzeny til Rom for som indledning til operationen at finde ud af, hvor Mussolini befandt sig. Efter tre ugers unders\xc3\xb8gelser fandt han ud af, at Mussolini via havnebyen Gaeta var blevet bragt til en lile \xc3\xb8 \xe2\x80\x93 Ponza (som Mussolino selv havde anvendt til anbringelse af politiske fanger). Men Mussolini var i _NEWLINE_mellemtiden blevet overf\xc3\xb8rt til Sardinien, hvor han ved havnebyen La Maddalena holdtes fanget i "Villa Kern". Forkl\xc3\xa6dt som tysk s\xc3\xb8mand tog Skorzeny og en italiensktalende l\xc3\xb8jtnant Warger til \xc3\xb8en og fik hurtigt bekr\xc3\xa6ftet, at Mussolini faktisk blev holdt fanget i villaen, der havde et st\xc3\xa6rkt forsvar. Den 18. august fl\xc3\xb8j Skorzeny tilbage til hovedlandet i sin Heinkel 111 _NEWLINE_for at hente forst\xc3\xa6rkning i form af sine egne SS faldsk\xc3\xa6rmstropper. P\xc3\xa5 turen blev flyet angrebet af to engelske jagerfly. Det lykkedes piloten at s\xc3\xa6tte flyet ned p\xc3\xa5 vandet. Skorzeny, der havde br\xc3\xa6kket tre ribben, og de andre blev reddet af et italiensk fart\xc3\xb8j, der skulle beskytte Mussolini._NEWLINE_To dage senere var Skorzeny tilbage i Rom hvor Radl kunne fort\xc3\xa6lle, at admiral Canaris mente, at Mussolini holdtes fanget p\xc3\xa5 Elba. Ved hj\xc3\xa6lp af general Student fik Skorzeny foretr\xc3\xa6de for Hitler og overbeviste ham om, at Mussolini befandt sig i Villa Kern p\xc3\xa5 Sardinien og fik Hitlers accept af en plan for redning af Mussolini. Tilbage p\xc3\xa5 Sardinien kunne Skorzeny konstatere, at Mussolini var blevet fl\xc3\xb8jet til et nyt skjulested._NEWLINE_I Rom m\xc3\xa5tte Skorzeny genoptage efters\xc3\xb8gningen af Mussolini. P\xc3\xa5 et tidspunkt opsnappede tyskerne en besked fra det italienske inderigsministerium om at sikkerhedsforanstaltningerne ved Gran Sasso var p\xc3\xa5 plads. Beskeden var underskrevet af general Cueli, som de vidste var ansvarlig for Mussolinis sikkerhed.'